text: varm kant
  
  publiceret: 2016-08-09 08:47:18+02:00
  Varm kant, afstandsprofil af rustfrit stål eller kompositmaterialer i en termorude. Oprindelig var afstandsprofilet af aluminium. Til beskrivelse af termoruders varmetekniske egenskaber i kantkonstruktionen er der indført en ækvivalent varmeledningsevne (lambda k), som kun afhænger af rudens kantkonstruktion.
  Den må ikke forveksles med den lineære transmissionskoefficient (psi) for samlingen i vinduet mellem ruden og rammen, som indgår i beregningen af hele vinduets varmeisoleringsevne (U-værdi vindue). Samlingen mellem ruden og rammen var tidligere med gamle afstandsprofiler en kuldebro.